edisnord/MILQA-question-generation huggingface dataset:
qgen: title: Marilyn Monroe context: Az 1955-ös évet arra szánta, hogy elmélyítse színészi képességeit. New Yorkba költözött, órákat vett a neves színészoktatótól, Constance Colliertől és részt vett a Lee Strasberg által vezetett Actors Studio munkájában. Közel került Strasberghez és feleségéhez, Paulához: magánórákat vett tőlük, és hamarosan szinte már családtagként kezelték. Javaslatukra pszichoanalízisre is kezdett járni; Strasbergék úgy vélték, hogy a színésznek szembe kell nézni az érzelmi traumákkal és fel kell használnia azokat az előadás során.
A folyamatban lévő válóper ellenére folytatódott kapcsolata Joe DiMaggióval, de eközben Marlon Brandóval és az író-forgatókönyvíró Arthur Millerrel is randevúzott. Októberre befejeződött a válóper, és ekkorra Miller is elvált feleségétől, afférjuk pedig kezdett komolyra fordulni. A filmstúdió ellenezte a Millerrel folytatott viszonyt, mert az író ellen az FBI és a McCarthy-féle Amerika-ellenes Tevékenységet Vizsgáló Bizottság kommunizmus gyanúja miatt vizsgálatot folytatott. Ezzel kapcsolatban az FBI Monroe-ról is nyitott egy aktát. A színésznő nem volt hajlandó véget vetni a kapcsolatnak, és a filmstúdió vezetőit „született gyáváknak” nevezte.

Kérdések:
Hogyan igyekezett elmélyíteni színészi képességeit Marilyn Monroe 1955-ben?
Kitől vett színészeti órákat Marilyn Monroe New Yorkban 1955-ben?
Miért kezdett el pszichológushoz járni Marilyn Monroe?
Marilyn Monroe ismerte Marlon Brandót?
Miért ellenezte a Fox filmstúdió Marilyn Monroe és Arthur Miller viszonyát?
Kommunista volt Arthur Miller?
Miért került Marilyn Monroe az FBI látókörébe?
Megszakította Marilyn Monroe a kapcsolatát Arthur Millerrel a Fox filmstúdió miatt?
qgen: title: Marilyn Monroe context: Az új szerződés értelmében Monroe kiválaszthatta a filmjeit, s az első a Buszmegálló című dráma volt, amelyet 1956 augusztusában mutattak be. Ebben egy vidéki énekesnőt alakított, aki sztárrá szeretne válni, de álmai megvalósításában akadályozza egy szerelmes cowboy. A szerep kedvéért megtanulta az ozarki dialektust, a filmben szándékosan középszerűen énekelt, és hiányoztak az addigi szerepeiben megszokott divatos kosztümök és feltűnő sminkek. A rendező, Joshua Logan eleinte kételkedett abban, hogy Monroe rendelkezik a karakter eljátszásához szükséges képességekkel és ismerte hírhedt munkamódszereit is, de végül jól megtanultak együtt dolgozni. Logan véleménye megváltozott Monroeról, később azt nyilatkozta, hogy a színésznő úgy tudja vegyíteni a komédiát és tragédiát, akár Charlie Chaplin. A film sikeresnek bizonyult, a kritikusok is szerették, és 4,25 millió dolláros bevételt produkált. Az egyik kritikus így írt: „mindenki kapaszkodjon meg a karfában és készüljön fel a meglepetésre. Marilyn Monroe végre bebizonyította, hogy tényleg színésznő.” Alakításáért legjobb női szerepért adott Golden Globe-díjra jelölték.

Kérdések:
Mikor mutatták be a Buszmegálló című drámát?
Milyen szerepet játszik Marilyn Monroe a Buszmegálló című drámában?
Miben különbözik az 1956-os Buszmegálló című dráma Marilyn Monroe korábbi filmjeitől?
Ki rendezte a Buszmegálló című 1956-os filmdrámát?
Kihez hasonlította Joshua Logan Marilyn Monroe-t a Buszmegálló című filmdráma kapcsán?
Sikeres volt a Buszmegálló című 1956-os filmdráma?
Mennyi bevételt termelt az 1956-os Buszmegálló című filmdráma?
Kedvező kritikákat kapott Marilyn Monroe a Buszmegálló című filmben nyújtott alakításáért?
Milyen díjra jelölték Marilyn Monroe-t a Buszmegálló című filmben nyújtott alakításáért?
Melyik filmjéért jelölték Marilyn Monroe-t Golden Globe díjra?
Kapott Marilyn Monroe Golden Globe díjat a Buszmegálló című filmben játszott szerepéért?
qgen: title: Marilyn Monroe context: 1956 augusztusában Monroe Angliában elkezdte az MMP első független produkciójának, A herceg és a kóristalány forgatását. A történet Terence Rattigan The Sleeping Prince színdarabján alapult, amelyben a főszerepeket Laurence Olivier és Vivien Leigh játszotta. Olivier maga rendezte a filmváltozatot, ő játszotta a férfi főszerepet és ő volt a társproducer is. A forgatást megnehezítette Olivier lekezelő magatartása Monroe-val szemben („Nem kell mást tenned, csak legyél szexi”) és hogy elvárta tőle, hogy ugyanúgy játssza a szerepet, mint Leigh.

Kérdések:
Mi volt Marilyn Monroe saját filmstúdiójának első alkotása?
Mikor kezdte el forgatni Marilyn Monroe az első saját gyártású filmjét?
Mi volt az alapja Marilyn Monroe A herceg és a kóristalány című filmjének?
Ki rendezte A herceg és a kóristalány című 1956-os filmet?
Milyen szerepet játszott Laurence Olivier A herceg és a kóristalány című film elkészítésében?
Milyen viszonyban volt egymással Marilyn Monroe és Laurence Olivier?
qgen: title: Marilyn Monroe context: Monroe cserébe kezdett elkésni a forgatásról és nem volt együttműködő a rendezővel. Ahogyan később mondta: „ha nem tiszteled a művészeidet, nem tudnak jól dolgozni”. Sok gyógyszert szedett, és életrajzírója szerint a forgatás során terhes lett és elvetélt. Az MMP vezetésével kapcsolatban is vitái voltak Greene-nel, aki nem akarta, hogy Miller is csatlakozzon a céghez. A nehézségek ellenére a film 1956 végére időben elkészült. 1958 júniusában került a mozikba, a kritikusok eléggé vegyesen reagáltak rá, Amerikában pedig kevesen vettek rá jegyet. Európai fogadtatása kedvezőbbnek bizonyult: Monroe megkapta érte az olasz David di Donatello-díjat és a francia César-díjat, valamint a brit BAFTA-díjra is jelölték.

Kérdések:
Milyen magánéleti problémákkal küzdött Marilyn Monroe 1956-ban?
Milyen vitába keveredett Marilyn Monroe 1956-ban a produkciós cége társtulajdonosával?
Mikor fejeződött be Marilyn Monroe A herceg és a kóristalány című filmjének a forgatása?
Milyen fogadtatást kapott Marilyn Monroe A herceg és a kóristalány című filmje az Egyesült Államokban?
Mikor mutatták be Marilyn Monroe A herceg és a kóristalány című filmjét a mozikban?
Milyen fogadtatást kapott A herceg és a kóristalány című 1958-as film Európában?
Milyen díjakat nyert Európában Marilyn Monroe A herceg és a kóristalány című filmje?
Marilyn Monroe melyik filmjét jelölték BAFTA-díjra?
qgen: title: Marilyn Monroe context: Filmbeli alakításai szőke hajára és az ahhoz kapcsolódó népszerű sztereotípiákra koncentráltak: a butaságra, naivitásra, könnyen kaphatóságra. Filmjeiben gyakran gyerekes hangon beszélt, interjúiban pedig igyekezett azt a benyomást kelteni, hogy amit mond, az ártatlan és kiszámítatlan. A karrierjét pin-up girlként kezdő Monroe filmsztárként is egyik legfontosabb jellegzetességének tartotta karcsú derekú és széles csípőjű alakját. A jelenetekben úgy állították be, hogy alakjának körvonalai jól láthatóak legyenek, sajtófotóin pin-up modellként pózolt, és kialakított egy jellegzetes, kihívó, csípőringató járásmódot.
Gondosan válogatta a ruháit is. Gyakran viselt fehéret, hogy kihangsúlyozza a szőkeségét, és ruhái jellemzően alakhoz simulóak és sokat megmutatóak voltak. Nyilvánosság előtti megjelenései sokszor ruházata erotikusságáról szóltak, és feltehetően azt is előre eltervezték, mikor egy sajtótájékoztatón elszakadt ruhája vállpántja.

Kérdések:
Mi jellemezte Marilyn Monroe imázsát?
=1. Milyen volt Marilyn Monroe imázsa?
Milyen sztereotípiák kapcsolódnak a szőke nőkhöz?
Miért beszélt Marilyn Monroe gyerekes hangon a filmjeiben?
Hogyan hangsúlyozta ki Marilyn Monroe a nőies formáit?
Milyen ruhákat viselt Marilyn Monroe a nyilvánosság előtt?
Miért kedvelte a fehér ruhákat Marilyn Monroe?
qgen: title: Marilyn Monroe context: Marilyn Monroe az amerikai popkultúra ikonikus alakja, olyan, akivel legfeljebb Elvis Presley vagy Mickey egér mérkőzhet. Gail Levin művészettörténész szerint ő volt a 20. század legtöbbet fényképezett személyisége. Az Amerikai Filmintézet listáján Monroe az amerikai filmtörténet hatodik legnagyobb női filmlegendája. A Smithsonian Intézet beválogatta „Minden idők száz legfontosabb amerikaija” közé. Életéről több száz könyvet, valamint filmeket, színdarabokat, dalokat írtak. Olyan művészeket is megihletett, mint Andy Warhol vagy Madonna.
Évtizedeken át megmaradó ismertsége is népszerűsége élete kettősségének is köszönhető. Egyrészről továbbra is szex és női szépség szimbóluma és a klasszikus hollywoodi filmek egyik nagy csillaga, másrészt viszont élete sok szempontból tragikusnak mondható problémás gyerekkora, magánéleti gondjai, drogfüggősége és öngyilkossága miatt.

Kérdések:
Ki volt a 20. század legtöbbet fényképezett személyisége Gail Levin szerint?
Ki az a Gail Levin?
Az Amerikai Filmintézet szerint ki az amerikai filmtörténet 6. legnagyobb női filmlegendája?
Milyen művészek merítettek ihletet Marilyn Monroe alakjából?
Mi az oka Marilyn Monroe töretlen népszerűségének?
=5. Miért népszerű még ma is Marilyn Monroe?
qgen: title: Mátyás-templom context: A budavári Nagyboldogasszony-templom, ismertebb nevén Mátyás-templom, ritkábban budavári koronázótemplom Budapest I. kerületében, a Szentháromság téren álló, nagy történelmi múltra visszatekintő műemlék épület. Két uralkodói párt koronáztak meg falai között: Ferenc Józsefet és Erzsébetet, valamint IV. Károlyt és Zitát. Mátyás király, uralkodása alatt kétszer is megnősült, esküvői a Mátyás-templomban zajlottak. Emlékkönyvében többek között olvasható Akihito japán császár, George Walker Bush amerikai elnök, Diána walesi hercegné, V. Harald norvég király és Margaret Thatcher aláírása. „A Mátyás-torony teljes magassága a templom padozatától 78,16 méter, a járda szintjétől 76,57 méter. A látogatók számára a torony alsó koszorúerkélyét nyitották meg, amelynek magassága 46,73 méter, és amelyre 197 lépcsőn lehet feljutni.”

Kérdések:
Hol található a Mátyás-templom?
Hogy nevezik még a Mátyás-templomot?
Mátyás királyt a Mátyás-templomban koronázták?
Hogy hívták Mátyás király feleségét?
Mi a kapcsolat Mátyás király és a Mátyás-templom között?
Mely nemzet királya volt V. Harald?
Hány lépcső vezet a Mátyás-torony alsó koszorúerkélyére?
Hol áll a Mátyás-torony?
qgen: title: Mátyás-templom context: A restaurálás belső díszítőmunkáit és a berendezés elkészítését Schulek mellett Székely Bertalan és Lotz Károly irányította. Ők maguk festették az alakos festményeket, terveik alapján Kratzmann Ede készítette a színes üvegablakokat, és Mikula Ferenc faragta az új szobrászati díszítést. Az oltárképeket Zichy Mihály (Szent Imre-kápolna) és Aggházy Gyula (Loretói kápolna) festették, a főkapu domborművét, amely a Magyarok Nagyasszonyát ábrázolja, Lontay Lajos mintázta. A padsorok és az orgonaszekrény Schulek tervei szerint készültek.
A Koronázó Főtemplom 1893-ra készült el; a honfoglalás millenniumára ha nem is eredeti formájában, de régi fényében ragyogott.
1898-ban III. Béla és első felesége, Châtillon Anna hamvai addigi altemplomi őrzési helyükről felhozva az északi oldalhajó kápolnájában nyertek végső nyughelyet.

Kérdések:
Ki készítette a Mátyás-templom üvegablakait?
Ki tervezte a Mátyás-templom üvegablakait?
Kik festették a Mátyás-templom alakos festményeit?
Ki festette a Szent Imre-kápolna oltárképét?
Kit ábrázol a Mátyás-templom főkapujának domborműve?
=5. Kit láthatunk a Mátyás-templom főkapuján?
Kit nevezünk a Magyarok Nagyasszonyának?
Melyik templomot hívjuk Koronázó Főtemplomnak?
Mikor volt a honfoglalás millenniuma?
Hol őrizték III. Béla hamvait 1898 előtt?
Hol nyugszik Châtillon Anna?
Ki volt Châtillon Anna?
Ki volt III. Béla második felesége?
Milyen származású Châtillon Anna?
qgen: title: Mátyás-templom context: Jelenleg 7 harangja van, ezek közül 6 a harangtoronyban található, egy átlőtt kisharang pedig a templomban kiállítva. Ez utóbbi korábban a négyezet fölötti huszártoronyban függött.
Két történelmi harangja mellé 2010-ben került négy új, ekkor a 3,2 tonnás Szt. Károly-harang hangzáskorrekciójára is sor került a passaui Perner-öntödében.
A harangok a harangtorony felső (1, 4) és középső (2, 3, 5, 6) emeletén laknak. 2011-ben új, tölgyfa harangszékekbe kerültek, és új, egyenes tölgyfa jármokkal, kovácsoltvas nyelvekkel, meghajtással és vezérléssel szerelték fel őket. A négy nagyobb harang mellé azonos súlyú elleninga épült, amely a haranggal ellentétes irányban lengve semlegesíti a harangozás során keletkező vízszintes irányú dinamikus erőket, és így jelentősen csökkenti a harangtorony terhelését. E Magyarországon még nem alkalmazott rendszer teszi lehetővé a hagyományos „felülütős”, lengő nyelvű harangozási mód alkalmazását.

Kérdések:
Mi az a négyezet?
Hol található a Mátyás-templom huszártornya?
Hány harangja van a Mátyás-templomnak?
Mire szolgál a harangok elleningája?
Milyen súlyúak a Mátyás-templom harangjainak elleningái?
Hány harangja volt a Mátyás-templomnak 2010 előtt?
Miért készültek új harangok a Mátyás-templomba 2010-ben?
Mekkor a tömege a Mátyás-templom Szent Károly-harangjának?
Hol végezték a Mátyás-templom Szent Károly-harangjának hangzáskorrekcióját?
Miért volt szükség a Mátyás-templom Szent Károly-harangjának a hangzáskorrekciójára?
Miből készült a Mátyás-templom harangjainak harangszéke?
Miből van a Mátyás-templom harangjainak nyelve?
Hogyan vezérlik a Mátyás-templom harangjait?
Hol alkalmaztak a harangok mellett Magyarországon először elleningákat?
qgen: title: Mátyás-templom context: Három domborműve: Madonna a gyermek Jézussal, Keresztrefeszítés, Világbíró Krisztus. Fent töviskoszorú fut körbe, amelyet a mottó fölött golgotavirág-motívum fog össze. Lent Mária-monogramból eredő szőlőinda húzódik végig, amelyben a mottó alatt madarak bújnak meg. A szobrászati díszítés Szőnyi Endre szobrászművész munkája.
Mottója (Róm 8,38-39): Sem halál, sem élet, sem angyalok, sem fejedelemségek, sem jelenvalók, sem jövendők, sem erősségek, sem magasság, sem mélység, sem egyéb teremtmény el nem szakíthat minket Isten szeretetétől, amely Krisztus Jézusban, a mi Urunkban van.
Ajánlás: Az üdvösség 2010. és XVI. Benedek pápa kormányzásának 6. évében a Budavári Főtemplom közössége Varjú Imre plébános vezetésével az Isteni Megváltó, az Úr Krisztus tiszteletének szentelt engem, hogy megfeleljek mindenkinek, aki reményének okáról kérdezi.
Ez jelenleg az 5. legnagyobb tömegű harang Magyarországon, és Budapest 2. legnagyobb harangja is. A templom két nagyharangja egyben a budai oldal két legnagyobb harangja is.

Kérdések:
Ki volt a Mátyás-templom plébánosa 2010-ben?
Hol található Budapest legnagyobb harangja?
Melyik Buda legnagyobb harangja?
Mekkora a tömege a Krisztus-harangnak?
Hány dombormű díszíti a Mátyás-templom Krisztus-harangját?
Mikor szentelték fel a Mátyás-templom Krisztus-harangját?
Ki készítette a Máytás-templom Krisztus-harangjának domborműveit?
qgen: title: Nürnbergi per context: Ezt ezúttal Henry Morgenthau amerikai pénzügyminiszter fogalmazta meg: „Össze kell állítani a német háborús főbűnösök listáját, amelyen azok szerepelnek, akiknek nyilvánvaló bűnösségét az Egyesült Nemzetek megállapította; ezeket elfogatásuk és azonosításuk után nyomban agyon kell lőni.” Ekkoriban maga Roosevelt is hajlott arra, hogy Morgenthauhoz csatlakozzon. A „Németországgal Foglalkozó Kormánybizottság” berkein belül ezzel szemben heves viták zajlottak. Morgenthau változatának egyik „leghangosabb” ellenzője Henry Lewis Stimson külügyminiszter volt. John McCloy hadügyi államtitkár egy memorandumában pedig úgy jellemezte Morgenthau tervét, mint az emberi civilizáció elleni bűntettet. De nem csak politikusok ellenezték a Morgenthau-tervet, a közvélemény is elutasította a pénzügyminiszter tervét, és 1944 végén az amerikai kormány egyértelműen a bírósági eljárás mellett szavazott.

Kérdések:
Ki volt az USA pénzügyminisztere a második világháború idején?
Mit kellett volna tenni a német háborús főbűnösökkel elfogatásuk után Henry Morgenthau elképzelése szerint?
Melyik országban születtek Henry Morgenthau szülei?
Mikor alakult meg az Egyesült Nemzetek Szervezete?
Hogyan vélekedett Henry Stimson Henry Morgenthau elképzeléséről, mely szerint a német háborús főbűnösöket elfogatásuk és azonosításuk után nyomban agyon kell lőni?
Hogyan jellemezte John McCloy Henry Morgenthau elképzelését, mely szerint a német háborús főbűnösöket elfogatásuk és azonosításuk után nyomban agyon kell lőni?
A közvélemény helyeselte Henry Morgenthau elképzelését, mely szerint a német háborús főbűnösöket elfogatásuk és azonosításuk után nyomban agyon kell lőni?
Hány ciklusra választották meg Franklin Delano Rooseveltet az Egyesült Államok elnökévé?
Az Egyesült Államok hányadik elnöke volt Franklin Delano Roosevelt?
Mit értünk a civilizáció szó alatt?
Mit jelent a memorandum szó?
Melyik évben hunyt el John McCloy?
qgen: title: Nürnbergi per context: Dönitz haditengerészeti elődjét, Erich Raedert, a szovjetek nyugdíjasként vitték Moszkvába, ahol Nürnbergbe történő szállításáig tartották fogva. Raeder 1943. január 30-a óta nem volt a haditengerészet vezetője. A vádlottak legfiatalabb tagja, Baldur von Schirach, a Hitlerjugend vezetője, a Vörös Hadsereg elől Tirolba menekült, és ott Richard Falk álnéven, tolmácsként dolgozott az amerikai csapatoknál. 1945. június 5-én, Frankhoz hasonlóan, önként adta fel magát. Fritz Sauckelt, a kényszermunkatáborok munkaügyi megbízottját amerikai katonák tartóztatták le április 19-én Felső-Bajorországban, kilenc nappal azután, hogy elmenekült Weimarból. Franz von Papent, aki betöltötte mind a kancellári, mind az alkancellári posztot, fiával, Franzcal együtt saját otthonában tartóztatta le Thomas McKinley főhadnagy és a 194. Glider gyalogosezred 1945 áprilisában. Az osztrák származású Arthur Seyß-Inquartot (szintén volt kancellár) kanadaiak egy német gyorsnaszádról hozták le. A hollandiai helytartóra a Twickel-kastélytól nem messze találtak rá.

Kérdések:
Ki volt Karl Dönitz elődje a haditengerészetnél?
Hogyan vitték a szovjetek Erich Raedert Moszkvába, ahol a nürnbergi perre történő szállításáig tartották fogva?
Miért fokozták le 1943 januárjában Erich Raedert?
Mikor váltották le Erich Raedert a haditengerészet éléről?
Ki volt vádlottak legfiatalabb tagja a nürnbergi perben?
Hány éves volt Baldur von Schirach a nürnbergi per kezdetekor?
Hová menekült Baldur von Schirach a Vörös Hadsereg elől?
Milyen álnéven dolgozott tolmácsként az amerikai csapatoknál Baldur von Schirach a második világháború végén?
Mikor adta fel magát Baldur von Schirach a második világháború végén?
Ki volt a kényszermunkatáborok munkaügyi megbízottja a náci Német Birodalomban?
Mikor tartóztatták le Fritz Sauckelt, a kényszermunkatáborok munkaügyi megbízottját?
Öngyilkos lett Fritz Sauckel a nürnbergi per során?
Hány éves korában halt meg Franz von Papen?
Milyen ítéletet szabtak ki Franz von Papenre a nürnbergi perben?
Mikor tartóztatták le Franz von Papent a második világháború végén?
Milyen pozíciót töltött be Arthur Seyß-Inquart Ausztriában az Anschluss idején?
Hol született Arthur Seyß-Inquart?
Milyen származású volt Arthur Seyß-Inquart?
Kik fogták el Arthur Seyß-Inquartot a második világháború végén?
qgen: title: Nürnbergi per context: Hasonló hangzású szavak jelentésének fogalmi tisztázása.B.) A megfigyelőképesség és appercepció, valamint a motorikus idegrendszer együttműködésének vizsgálata:Helyettesítési teszt (különböző szimbólumok számokkal való helyettesítése).
Tárgyak összerakása (a gyerekjáték mintájára, amelynél egy színes ábrát darabjaiból kell összerakni).
Előrajzolt minták színes kockákból való kirakása.
Képek hiányzó részeinek felismerése.
A tesztekből standard sorozatot állítottak össze, valamint az értelmi teszteket a Wechsler-Bellevue-rendszer alapján számították. A foglyok az alábbi eredményeket érték el: Schacht 143, Seyß-Inquart 141, Göring és Dönitz 138–138, Papen és Raeder 134–134, Frank, Fritzsche és Schirach 130–130, Ribbentrop és Keitel 129–129, Speer 128, Jodl és Rosenberg 127–127, Neurath 125, Funk és Frick 124–124, Heß 120, Sauckel 118, Kaltenbrunner 113, Streicher 106 pont.
A tesztekből kiderült, hogy a vádlottak szellemi képességük teljes tudatában voltak, és készen álltak a tárgyaláson való részvételre.

Kérdések:
Kik voltak azok a pszichológusok és pszichiáterek, akik megfigyelés alatt tartották a nürnbergi per vádlottjait?
Milyen címen írt könyvet Gustave Gilbert amerikai pszichológus a nürnbergi per vádlottjairól?
Hány pszichológiai teszten estek át a nürnbergi per vádlottjai?
Ki használta először az appercepció szót?
Milyen mentális folyamatot ír le az appercepció fogalom?
Mi volt a feladat a nürnbergi per vádlottjai által végzett helyettesítési tesztben?
Milyen sorozatot állítottak össze a pszichológusok a nürnbergi per vádlottjai által végzett tesztekből?
Mely rendszer alapján értékelték a pszichológusok a nürnbergi per vádlottjai által végzett értelmi teszteket?
Mikor fejlesztette ki David Wechsler a Wechsler-Bellevue Intelligencia Teszt néven ismert tesztet?
Mi derült ki a nürnbergi per vádlottjairól az elvégzett pszichológiai tesztek alapján?
Mi a Mensa HungarIQa egyesület célja?
Kik értek el egyaránt 138 pontot az értelmi teszteken a nürnbergi per vádlottjai közül?
Ki ért el 120 pontot az értelmi teszteken a nürnbergi per vádlottjai közül?
Hány pontot ért el az értelmi teszteken a nürnbergi per vádlottjai közül Seyß-Inquart?
Hány pontot ért el az értelmi teszteken a nürnbergi per vádlottjai közül Ribbentrop?
qgen: title: Nürnbergi per context: A vádirat az alábbi fő bűncselekményeket tartalmazta:
Béke elleni bűncselekmények.
Emberiesség elleni bűncselekmény.
Háborús bűncselekmények.
Összeesküvés az előző három bűncselekmény elkövetésére.
Az első, még előkészítő ülést Berlinben 1945. október 18-án tartották, majd november 20-ától Lord Geoffrey Lawrence elnökletével Nürnbergben megkezdődött a per. 1946. október 1-jéig, az ítélethirdetésig, 236 tanút hallgattak meg, negyedmillió írásbeli tanúvallomást használtak fel és egy tizenötezer oldalas jegyzőkönyvet készítettek. A per során fontos párt- és rendvédelmi intézményeket nyilvánítottak bűnszervezetté.

Kérdések:
Hány fő vádpontot tartalmazott a vádirat a nürnbergi perben?
Mikor tartották az első, még előkészítő ülést Berlinben a nürnbergi per előtt?
Hol tartották az első, még előkészítő ülést a nürnbergi per előtt 1945. október 18-án?
Mikor kezdődött a nürnbergi per?
Ki elnökölt a nürnbergi perben?
Mikor történt ítélethirdetés a nürnbergi perben?
Hány tanút hallgattak meg a nürnbergi perben?
Hány írásbeli tanúvallomást használtak fel a nürnbergi perben?
Hány oldalas jegyzőkönyvet készítettek a nürnbergi perben?
Milyen nemzetiségű volt Lord Geoffrey Lawrence?
A második világháború alatt összesen hány tonna bombát dobtak le Berlinre?
Miért Nürnbergben tartották a náci háborús bűnösök perét?
Milyen nyelven írták a nürnbergi per tizenötezer oldalas jegyzőkönyvét?
Milyen nyelven zajlott a nürnbergi per?
qgen: title: Nürnbergi per context: Az ítéletek döntő többségét viszonylag gyorsan és egyetértésben hozták meg, más esetekben viszont Nyikitcsenko csaknem mindig egyedül maradt nyugati kollégái véleményével szemben. A francia bíró, Donnedieu de Vabres hozta a legenyhébb ítéleteket (de ő a brit és amerikai kollégáival ellentétben egyik vádlottat sem akarta szabadlábra helyezni), Nyikitcsenko viszont minden vádlottra halálos ítéletet kért, s külön beadványban kérte a felmentésre javasolt vádlottak vétkességének megállapítását. Az ítéletek megvitatása során a britek, a franciák és a szovjetek nem vettek igénybe külső tanácsadókat, az amerikaiak viszont meghívták Quincy Wrightot, a Chicagói Egyetem professzorát és Herbert Wechslert, a Columbia Egyetem professzorát. Ezeknek az ülésszakoknak a részleteit Francis Biddle amerikai bíró naplójában jegyezte fel.

Kérdések:
Mi volt Nyikitcsenko szerepe a nürnbergi perben?
Mi volt Donnedieu de Vabres szerepe a nürnbergi perben?
Ki hozta a legenyhébb ítéleteket a bírók közül a nürnbergi perben?
Hány vádlottat akart szabadlábra helyezni a francia bíró, Donnedieu de Vabres a nürnbergi perben?
Milyen ítéletet kért Nyikitcsenko minden vádlottra a nürnbergi perben?
Mely nemzetek képviselői nem vettek igénybe külső tanácsadókat a nürnbergi perben?
Hány külső tanácsadót hívtak meg az amerikaiak a nürnbergi perben az ítéletek megvitatása során?
Melyik egyetem professzora volt Quincy Wright az amerikaiak külső tanácsadója a nürnbergi perben?
Kit hívtak meg külső tanácsadóként a Columbia Egyetemről az amerikaiak a nürnbergi perben?
Milyen pozíciót töltött be Francis Biddle a második világháború alatt?
Mi volt Francis Biddle szerepe a nürnbergi perben?
Ki írt naplójában a nürnbergi pernek azokról az ülésszakairól, amelyeken részt vettek az amerikaiak által meghívott külső tanácsadók?
Hány könyvet publikált életében Quincy Wright?
Milyen kitüntetéseket kapott életében Herbert Wechsler?
Hol található a Columbia Egyetem?
Ki volt az angol bíró a nürnbergi perben?
qgen: title: Pompeii context: Pompeii városában három igazgatási szerv működött:
a népgyűlés vagy populus
a tízek tanácsa vagy ordo decurionum
négyek tanácsa: két duumviri iure dicundo és két aedilisA populus – amelyet a város szabad férfi lakosai alkottak – választotta meg a magistratusokat és a papokat, illetve jóváhagyta a tízek tanácsának határozatait. Ez utóbbi ellenőrizte a város életének minden szektorát. Tagjai jó hírnévnek örvendő, jó mesterséget űző, gazdag városlakók lehettek. A négyek tanácsának tagjait évente újraválasztották és elsősorban jogalkotási és bíráskodási szerepük volt, ugyanakkor ők felügyelték a város pénzügyeit is. A különböző tisztséget betöltő magistratusok nem kaptak tiszteletdíjat.

Kérdések:
Milyen közigazgatási szervei voltak az ókori Pompejinek?
Mi volt a feladata a tízek tanácsának az ókori Pompeiiben?
Az ókori Pompeiiben ki lehetett tagja a tízek tanácsának?
Milyen időközönként választották meg az ókori Pompeiiben a négyek tanácsát?
Milyen funkciót töltött be az ókori Pompejiben a négyek tanácsa?
Hogyan választották meg az ókori Pompejiben a négyek tanácsát?
A nőknek volt választójoga az ókori Pompeiiben?
qgen: title: Pompeii context: A gyűlésterem a fórum délkeleti oldalán található. Valószínűleg ebben az épületben tartották meg a városi választásokat. A választók észak felől közelíthették meg öt bejáraton keresztül az épületet, majd a nyugati oldalon távozhattak, szintén öt kijáraton át a Via dell'Abbondanza irányában. Az épület déli oldalán egy tribün található, ahonnan a megbízott városvezetők figyelhették a szavazás lefolyását. A belső falakat és a padlót eredetileg márványburkolat díszítette.
A bazilika a legjelentősebb épületek egyike Pompeiiben. A város egykori bíróságának adott otthont, illetve gazdasági életének központja volt. Az épület görög építészeti vonásokat mutat, feltehetően Kr. e. 120-ban építették az oszkok. Belsője háromhajós kialakítású, öt bejárattal.
Nero diadalíve, a fórum felől tekintve, Jupiter templomának bal oldalán található.
Caligula diadalíve Jupiter templomának jobb oldalán található, az északi falak felé vezető főút mentén.

Kérdések:
Hol volt Pompeiiben a város gyűlésterme?
Hogy nézett ki az ókori Pompeji gyűlésterme?
A gyűlésterem milyen funkciót töltött be az ókori Pompejiben?
Hogyan zajlottak a választások az ókori Pompejiben?
Kiknek volt választójoga az ókori Pompejiben?
Milyen tisztségviselőket választottak meg az ókori Pompejiben?
Milyen burkolata volt a gyűlésteremnek az ókori Pompejiben?
Mikor építették az ókori Pompeii gyűléstermét?
Az ókori Pompeii bazilikája milyen célokat szolgált?
Mi volt az ókori Pompeii gazdasági életének a központja?
Az ókori Pompeii bazilikája mikor épült?
Az ókori Pompeji bazilikájának hány bejárata volt?
Kiknek emeltek diadalívet az ókori Pompeiiben Jupiter templomának a két oldalán?
Néró császár mikor uralkodott?
Ki volt Caligula?
qgen: title: Pompeii context: Az építészetben Pompeii csak ritkán szolgált példaképül. Egyetlen nagy kivétel a Friedrich von Gartner által épített Pompejanum Aschaffenburgban: ez a Dioszkuroszok házából merített ihletet. A pompeii építmények egyes darabjait más épületekbe is beépítették, mint például az elpusztított párizsi Palais de Prince Napoléonba.
Az építészetben jóval gyakrabban utánozták a belső térkialkítást és diszítéseket. Előkelő palotákban pompeii szoba létesítése egészen a 19. század közepéig divatban volt. A londoni Kristálypalotában létesített Pompeii Udvar (Pompeian Court) inkább egy eszményi építmény, mintsem a pompeii építészet újraalkotása.

Kérdések:
Hol van Aschaffenburg?
Melyik pompeii épület ihlette az aschaffenburgi Pompejanumot?
Ki építette az aschaffenburgi Pompejanumot?
Mikor épült az aschaffenburgi Pompejanum?
Mikor pusztították el a párizsi Palais de Prince Napoléont?
Miért építettek be a párizsi Palais de Prince Napoléon épületébe pompeii maradványokat?
Mikor volt divatban előkelő körökben pompeii díszítésű szobát kialakítani?
A londoni Kristálypalota milyen célból épült?
Hogy néz ki a Pompeii Udvar a londoni Kristálypalotában?
qgen: title: Pompeii context: A régi papság és egy, még a mai napig nem ismert keresztény közösség közötti konfliktust, amely a bűnös város pusztulásában és a keresztények megmentésében hág tetőfokára, számos szerző feldolgozta, mint például Woldemar Kaden (Hajnalpírben, 1882) és Gustav Adolf Müller (A haldokló Pompeii, 1910). Ritkábban, mint például Thomas Gray regényeiben (The Vestal or a Tale of Pompeii, 1830) Pompeii a keresztények sírjaként jelenik meg. Az a keresztényi szemlélet, amely szerint Pompeii pusztulása az isteni büntetés egyik formája, különösen szélsőséges formákban jelenik a gyermek- és ifjúsági irodalomban. Olyan könyvek, mint Eduard Albertis Marcus Charinus, a fiatal keresztény Pompeiiben című regénye a jó keresztények és erkölcstelen pogányok konfliktusát festi le.

Kérdések:
Ki írta a haldokló Pompeii című 1910-es művet?
Miről szól Eduard Albertis Marcus Charinus Pompeiiben játszódó regénye?
Hogyan vált az irodalmi művekben Pompeii története a kereszténység erkölcsi fölényének példázatává?
Miért pusztult el Pompeii a keresztény szemléletű írók álláspontja szerint?
qgen: title: Sclerosis multiplex context: A sclerosis multiplex (röviden: SM, átírással szklerózis multiplex), velőshüvely-szétesés, vagy encephalomyelitis disseminata a központi idegrendszert érintő gyulladásos autoimmun betegség, amelynek során az agy és a gerincvelő idegsejtjeinek védőburka, az úgynevezett velőshüvely vagy más néven mielinhüvely megbomlik. Ez a bomlás befolyásolja az idegrendszer bizonyos részei közötti kommunikációs képességet: a károsodás következtében az idegrost rosszul működik: lassabban vezeti és/vagy blokkolja az ingerületet. Az idegrostok működési problémája a különböző kórtünetek széles skálájának megjelenését okozza, ideértve a fizikai, mentális és esetenként pszichiátriai problémákat is. Az SM többféle formában is megmutatkozhat, amikor is az új tünetek elszigetelt rohamok formájában (visszaeső típus) jelentkeznek, vagy folyamatosan fejlődnek ki az idő teltével (progresszív típus). Az egyes rohamok között a tünetek akár teljesen megszűnhetnek, mindazonáltal, különösen a betegség előrehaladottabb stádiumában, gyakori a tartós neurológiai problémák megjelenése.

Kérdések:
Az SM betűszó minek a rövidítése?
Mi a szklerózis multiplex magyar neve?
Mi az a velőshüvely?
Mik a szklerózis multiplex legfontosabb tünetei?
Mi a különbség a szklerózis multiplex két típusa között?
Mi az oka annak, hogy a szklerózis multiplexben szenvedő betegek idegrostjai rosszul működnek?
Milyen típusai vannak az SM-nek?
qgen: title: Sclerosis multiplex context: A dohányzás bizonyítottan az egyik független kockázati tényező SM kialakulásában. A stressz ugyancsak lehetséges kockázati tényező, bár erre nincs meggyőző bizonyíték. A foglalkozási kitettséget és mérgeket – különösen az oldószereket – is kiértékelték, habár nem vontak le egyértelmű következtetéseket. A védőoltásokat is vizsgálták mint okozati tényezőket; a legtöbb tanulmány nem mutatott összefüggést. Több más lehetséges kockázati tényezőt is átnéztek, mint például az étrend vagy a hormonbevitel, azonban a bizonyíték a betegséghez való viszonyukra „szórványos és nem meggyőző”. Köszvény a várhatónál ritkábban fordul elő, és alacsonyabb húgysav szintet mérnek az SM-betegek körében. Ez a felfedezés ahhoz az elmélethez vezetett, hogy a húgysav védő szerepet tölt be, bár pontos jelentősége még nem tisztázott.

Kérdések:
Van összefüggés a szklerózis multiplex és a dohányzás között?
A stressz hajlamosít a szklerózis multiplex kialakulására?
Vannak olyan foglalkozások, amelyek hajlamosítanak a szklerózis multiplexre?
Van összefüggés a köszvény és a szklerózis multiplex között?
A szklerózis multiplexnek mik a kockázati tényezői?
Van egyértelmű bizonyíték arra, hogy a stressz hajlamosít a szklerózis multiplexre?
qgen: title: Sclerosis multiplex context: A betegség a klinikai lefolyását tekintve több altípussal rendelkezik, melyek elkülönítése prognosztikai és terápiás szempontból egyaránt fontos. 1996-ban az Amerikai Egyesült Államok Nemzeti Sclerosis Multiplex Társasága jellemezte ezeket és négy fő csoportot különített el. Ezt később 2013-ban egy nemzetközi együttműködés keretében átdolgozták, a négy alap kategória mellé bevezették a klinikailag izolált szindróma (CIS) és a radiológiailag izolált szindróma (RIS) fogalmát. A sclerosis multiplex négy fő klinikai altípusa:
Relapszáló-remittáló
Másodlagos progresszív (SPMS)
Elsődleges progresszív (PPMS)

Kérdések:
Hány altípusa van a szklerózis multiplexnek?
Melyik ország szklerózis multiplex társasága írta le 1996-ban a betegség négy fő típusát?
Mikor írták le először a szklerózis multiplex négy fő típusát?
Mikor bővítették a szklerózis multiplex 1996-ban meghatározott négy fő csoportját?
Miért fontos a szklerózis multiplex klinikai lefolyásának különböző csoportokba sorolása?
qgen: title: Sclerosis multiplex context: Felmérések szerint az SM-ben szenvedők több mint fele (körülbelül 50-70 százaléka) vesz igénybe különböző alternatív gyógymódokat. Elsősorban a régebb óta fennálló, súlyosabb neurológiai károsodásokkal rendelkező nőbetegekre jellemző, akik kevésbé elégedettek a konvencionális orvosi kezelésekkel. Fontos szempont még az is, hogy szemben a hagyományos orvosi kezeléssekkel, melyek sokszor súlyos mellékhatásokkal járnak, az alternatív módszerek a betegek számára gyakran biztonságosabbnak tűnnek.
A betegek beszámolói szerint a leggyakrabban kipróbált alternatív gyógymódok a különböző relaxációs technikák (pl. jóga), étrend-kiegészítők, a D-vitamin, gyógynövények (köztük az orvosi marihuána), a túlnyomásos oxigén terápia a homeopátia és az akupunktúra. A betegség kialakulásakor kifejezetten javasolt a gyulladáscsökkentő omega-3 zsírsavtartalmú élelmiszerek, például a tengeri halak fogyasztása. A magyarországi édesvízi halak kisebb arányban tartalmazzák ezt, de ezek közül kiemelkedik a busa és a kecsege. A leggazdagabb növényi omega-3 forrás a lenmag.

Kérdések:
Milyen alternatív gyógymódok léteznek a szklerózis multiplex kezelésére?
Milyen étrend-kiegészítők fogyasztása javasolt szklerózis multiplex esetén?
Milyen gyógynövényeket érdemes alkalmazni szklerózis multiplex esetén?
Mit javasolt nagyobb mennyiségben fogyasztani szklerózis multiplexben szenvedő betegeknek?
Melyik növényben van a legtöbb omega-3 zsírsav?
Mire jó az omega-3 zsírsav?
Hasznos lehet a jógázás szklerózis multiplexben szenvedő betegeknek?
qgen: title: Sclerosis multiplex context: A betegség várható lefolyása és a prognózis nagyban függ annak pontos altípusától, de számít a nem, az életkor és a kezdeti tünetek is. A női nem, a relapszáló-remittáló kórforma, a látóidegfő gyulladásával vagy érzészavarral, illetve a fiatalkorban kezdődő betegség, valamint kevés akut rosszullét jelentkezése a diagnózist követő néhány évben – mind kedvezőbb prognózist valószínűsítenek.
A diagnózistól számított várható átlagos túlélés nagyjából 30 év, ez 5-10 évvel elmarad az egészséges egyének várható élettartamától. A halálozások kétharmada közvetlenül a betegség következményeiként lép fel (pl. fertőzések), de az SM betegek körében nagyobb arányú az öngyilkosság is. Noha a betegek többsége az életük végére járásképtelenné válik, a diagnózist követően tíz évvel 90 százalékuk, 15 évvel pedig 75 százalékuk képes önállóan járni.

Kérdések:
A szklerózis multiplex prognózisa mitől függ?
Szklerózis multiplex betegségben a nők vagy a férfiak prognózisa kedvezőbb?
Hány évig él általában egy szklerózis multiplexben szenvedő beteg a diagnózis kimondása után?
Hány évvel csökkenti a szklerózis multiplex a beteg várható élettartamát?
Miben hal meg a legtöbb SM beteg?
A betegek hány százaléka válik járásképtelenné a a diagnózist követő 10 éven belül?
qgen: title: Seuso-kincs context: A latin körfelirat:HEC SEVSO TIBI DVRENT PER SAECVLA MVLTA POSTERIS VT PROSINT VASCVLA DIGNA TVIS 
Magyar fordítása: Maradjanak meg számodra ezek az edények, Seuso, évszázadokon át, hogy utódaidnak is méltóképp hasznára váljanak. 
A kincs művészi és anyagi értékét tekintve is, a ma ismert és fennmaradt, ezüstből készített ötvösművészeti tárgyak között a legértékesebbnek számít a késő római császárkorból. A tizennégy ismert darab összsúlya kb. 68,5 kg (a „polgárdi ezüstállvány” elnevezésű kinccsel együtt 88,5 kg). 
A leletek többsége mitológiai alakok és történetek (Akhilleusz, Meleagrosz, Hippolütosz) domborműves ábrázolásaival díszített edény. A kincs legjellegzetesebb darabja a vadásztál, amelynek a domborművén lakomázó rómaiak előtt az asztalon hal van feltálalva, két rabszolga ételt és italt kínál nekik, más alakok vadászaton elejtett állatokat dolgoznak fel. A kincsek mérete, az ezüstedények díszítésének művészi kvalitása, egyedisége és a nemesfém mennyisége miatt is értéke felbecsülhetetlen.

Kérdések:
Milyen korból származik a Seuso-kincs?
Hány ismert darabból áll a Seuso-kincs?
Mekkora súlya van a Seuso-kincsnek?
A Seuso-kincsnek milyen ismert darabjai vannak?
Milyen domborművek láthatóak a Seuso-kincseken?
Mi látható a Seuso-kincsek közé tartozó vadásztálon?
Mennyit érnek a Seuso-kincsek?
A Seuso-kincsek értéke miért felbecsülhetetlen?
A Seuso-kincsek milyen anyagból vannak?
Hol találták meg a Seuso-kincseket?
A Seuso-kincseket mikor találták meg?
Ki találta meg a Seuso-kincseket?
Melyik múzeumban lehet megtekinteni a Seuso-kincseket?
qgen: title: Seuso-kincs context: A régészek és szakemberek egyik feltételezése szerint az akkor még nagyobb kiterjedésű, partjain ingoványos, Lacus Pelso (mai nevén Balaton) mentén élt a mai Polgárdi szőlőhegyén Seuso (SEVSO), aki gazdag római polgár, esetleg a római hadsereg magas rangú tisztje, helytartója lehetett. Elképzelhető, hogy járt abban a lakomateremben is, amelyet Gorsiumban tártak fel. A vadásztál körfeliratában szereplő ikonográfiai motívum, a krisztogram, a római császári hatalom és hadsereg szakrális legitimációját hirdeti, ami I. Constantinus római császár valláspolitikai fordulatához, a mediolanumi ediktumhoz kötődik. Nagy Mihály régész szerint Seuso keresztény volt, ahogyan ezt a vadásztál medalionja fölött, a körfelirat részeként, a tálba vésett Krisztus-monogram bizonyítja.

Kérdések:
Mekkora volt a Balaton az ókorban?
Hogy hívták a Balatont az ókori rómaiak?
Mi a latin Lacus Pelso magyar megfelelője?
Ki volt Seuso?
Hol élt egykor Pannónia területén Seuso?
Poldárdi település hol található?
Miből tudjuk, hogy Seuso jó módban élt Pannóniában?
Mi az a krisztogram?
Mire utal a Seuso-kincs részeként számon tartott vadásztálon szereplő krisztogram?
I. Constantinus római császár mikor uralkodott?
Milyen valláspolitikai fordulatot hirdetett I. Constantinus római császár?
I. Constantinus császár keresztény volt?
Mit tett I. Constantinus császár a kereszténység elterjesztése érdekében?
Mi az a mediolanumi ediktum?
Melyik római császár nevéhez fűződik a mediolanumi ediktum?
Seuso keresztény vallású volt?
Mi a bizonyíték arra, hogy Seuso keresztény volt?
qgen: title: Seuso-kincs context: A 4. század utolsó két évtizedét Pannoniában a béke jellemezte. A 374-375 évet leszámítva nem volt nagyobb germán vagy szarmata betörés a provincia területére. A mai Szlovénia területén 394. szeptember 6-án lezajlott Frigidus menti csata eredményeként a korábban pogány Európa kereszténnyé vált. Sopianae tartományi székhellyé és a korai kereszténység egyik jelentős központjává vált. Ebből a korszakból származik az ókori Pannonia Valeria másik nagyobb városában Cibalaeban, a mai szlavóniai Vinkovce mellett 2012-ben talált 36 kilogramnyi luxus ezüst étkészlet is.

Kérdések:
Voltak háborúk Pannónia területén i. sz. 380-400 között?
Hogy hívják ma a Frigidus folyót?
Mikor volt a Frigidus menti csata?
Hol folyik a Frigidus folyó?
Kik álltak szemben egymással a Frigidus menti csatában?
A Frigidus menti csatában ki lett a győztes?
Mi lett a következménye a Frigidus menti csatának?
Hol van Sopianae?
Hogy hívják ma Sopianae városát?
Mi a neve ma az ókori Cibalaenak?
Mikor bukkantak rá Vinkovce mellett a 36 kilós ókori ezüst étkészletre?
Hány kilót nyom a Vinkovce melett talált ókori ezüst étkészlet?
Milyen darabokból áll a vinkovcei ókori ezüst étkészlet?
Hol lehet  megtekinteni a Vinkovcéban talált ókori ezüst étkészletet?
qgen: title: Seuso-kincs context: A kincslelet pontos helyének megállapítása, előkerülésének helye csak közvetetten bizonyítható. Egymásnak ellentmondó elméletek születtek a kincs felbukkanása óta. Jelenleg hiányzik az az egyértelmű bizonyíték, egy olyan konkrét tárgyi vagy ókori írásos bizonyíték, ami egyértelműen a Seuso-kincsekhez kapcsolódik és kétséget kizáróan nyilvánvalóvá teszi, hogy a kincs Magyarország földjében volt elrejtve. A történész és régész szakemberek új módszerek segítségével próbálják lokalizálni a hazakerült kincseket.
A vadásztál „Pelso” feliratából arra következtetnek a régészek, hogy tulajdonosa a Balaton környékén élhetett és ott használhatta az ezüst étkészletét. Visy Zsolt régész szerint „Angliában végezték a kormeghatározást. A keltezés felső határa szűkebb értelemben i. sz. 380, de valószínűleg belefér a 4. század vége és az 5. század eleje is.”
Régészek légi felvételek alapján feltételezik, hogy Gorsium városa a közeli Sárvíz folyó mindkét partjára kiterjedhetett, amelynek része volt egy hatalmas palota, amellyel összefüggésbe hozzák a Seuso-kincseket.

Kérdések:
Miért nem tudjuk, honnan került elő pontosan a Seuso-kincs?
Mire utal a Seuso-kincs vadásztáljának a "Pelso" felirata?
Hogy néz ki a Seuso-kincs vadásztálja?
Hol próbálták meghatározni a Seuso-kincsek korát?
Milyen módszerrel végezték Angliában a Seuso-kincs kormeghatározását?
Az Angliában végzett kormeghatározás szerint mikor készülhetett a Seuso-kincs?
A Seuso-kincsek az egykori Gorsium palotájából származnak?
Mekkora város volt Gorsium az ókori Pannóniában?
qgen: title: Seuso-kincs context: Pereczes Ferenc nyugdíjas asztalosmester 1974 tavaszán felfedezte az ókori Pannonia eddig ismert legnagyobb, 110×120 méter alapterületű késő római kori lakóépületét Szabadbattyán és Úrhida határában a Sárvíz partján. Egy domborművekkel díszített hatalmas ólomüstöt szolgáltatott be a múzeumnak. A megőrzött egykori átvételi elismervény szerint pénzérméket is beszolgáltatott, amiért ezer forintot kapott. 
Ezt követően azonban Nagy Árpád régész a múzeum munkatársa egy hitelesítő ásatás után visszatakarás nélkül levonult a helyszínről.

Kérdések:
Ki találta meg 1974-ben az ókori Pannónia eddig ismert legnagyobb lakóépületét Szabadbattyán mellett?
Mekkora méretű az ókori Pannónia eddig ismert legnagyobb lakóépülete?
Az ókori Pannónia legnagyobb ismert lakóépületét hol találták meg?
Mit talált Pereczes Ferenc nyugdíjas Szabadbattyán határában 1974 tavaszán?
Mit kapott Pereczes Ferenc nyugdíjas a helyi múzeumtól, amiért ókori pénzérméket és egy hatalmas ólomüstöt talált a földben?
Melyik múzeumnak vitte el Pereczes Ferenc az ókori ólomüstöt, amit 1974-ben a földben talált?
Miért nem indított a helyi múzeum ásatásokat azon a területen, ahol Pereczes Ferenc nyugdíjas értékes ókori leleteket talált?
Pereczes Ferenc előtt mások is találtak már értékes ókori leleteket Szabadbattyán határában?
qgen: title: Seuso-kincs context: Az illegálisan kiásott kincsleletnek Sümegh József honvéd máig felderítetlen halála után veszett nyoma. Ezzel a kincs származási helye eltitkolhatóvá vált, és az azt birtoklók bármely új helyet megjelölhettek az egykori Római Birodalom területén. Az ókor végén a római elit szerette magát értéktárgyakkal, elsősorban ezüstfélékkel körülvenni, ugyanaz a közös kultúra volt jellemző mindenhol, miután a kereszténység a 4. században elterjedt az arisztokrata körökben. Nem létezett olyan regionális stílus, amely alapján a Seuso-kincset a Római Birodalom valamelyik régiójához közvetlenül hozzá lehetne kötni. Egyik feltételezés szerint közép-európai roma régiségkereskedő hálózatokon keresztül került Bécsbe a Seuso-kincsek egy része.

Kérdések:
Hogyan halt meg Sümegh József, a Seuso-kincsek megtalálója?
Mi lett a sorsa a Seuso-kincseknek a megtalálójuk, Sümegh József halála után?
Mikor halt meg Sümegh József, a Seuso-kincsek megtalálója?
Miért nehéz beazonosítani, hogy honnan származnak a Seuso-kincsek?
Kik vették birtokba a Seuso-kincset a megtalálója, Sümegh József rejtélyes halálát követően?
qgen: title: Seuso-kincs context: Dézsy Zoltán rendező dokumentumfilmjében utalás történt arra, hogy a nyolcvanas évek közepén a magyar honvédségnél dolgozó civil, a pártállami honvédelmi miniszter Czinege Lajos fia segítségével összeismerkedett a titkosszolgálati kapcsolatokkal rendelkező Shell-Interag vezetőjével, és ezúton kerülhetett ki a kincs a nyugati műkincspiacra. A Scotland Yard nyomozása szerint 1980 és 1987 között különböző gyűjtők vásárolták meg az ezüsttárgyakat. A libanoni születésű Halim Korban a bécsi Hilton Szállóban műkincsekkel kereskedett, aki feltehetően a római ezüst díszedényekhez a szerb Anton Tkalec érmekereskedőn keresztül juthatott. Először egyenként, majd egyszerre több edényt is értékesített úgy, hogy libanoni exportpapírokat is mellékelt hozzájuk.

Kérdések:
Ki forgatott dokumentumfilmet a Seuso-kincsekről?
Dézsy Zoltán szerint hogyan került ki Magyarországról a Seuso-kincs?
Kiknek a birtokában volt a Seuso-kincs 1980 és 1987 között?
Miért nyomozott a Scotland Yard a Seuso-kincsek után?
Mit állapított meg a Scotland Yard nyomozása a Seuso-kincsek sorsáról?
Hol volt üzlete Kalim Korban műkincskereskedőnek az 1980-as években?
Hol vásárolhatta meg a Seuso-kincsek egy részét Halim Korban bécsi műkincskereskedő?
Kitől vásárolhatta meg Halim Korban műkincskereskedő a Seuso-kincseket?
Honnan szerzett Halim Korban műkincskereskedő hamis libanoni exportpapírokat a Seuso-kincsekhez?
Miért volt fontos hamis libanoni exportpapírokat szerezni a bécsi Halim Korbannak a Seuso-kincsek értékesítéséhez?
Mivel igazolta Halim Korban műkincskereskedő a Seuso-kincsek eredetét?
Mennyi pénzért adta tovább Halim Korban bécsi műkincskereskedő a birtokába került Seuso-kincseket?
qgen: title: Seuso-kincs context: A kincsek eredetének kiderítésére 1993-ban Magyarországon talajminta vizsgálatokat végeztek. Megállapították, hogy a rézüstön talált talajmaradványok megegyeznek a Sümegh József holtteste közelében talált üreg, feltehetőleg a kincsek rejtekhelyének talajmintájával.
A régészeti érvek tanúsítják a lelet 4. századi pannoniai használatát, de nem tudták bizonyítani a lelet magyarországi megtalálását és a lelőhelyét. A tudományos érvek és a jogi szakvélemények végül meggyőzték Lord Northamptont, hogy a kincs számára a legális műtárgypiacon nem értékesíthető ezért azt teheti, hogy felajánlja Magyarországnak a birtokos jogának kompenzálással történő megvásárlás lehetőségét.

Kérdések:
Milyen vizsgálatokat végeztek 1993-ban Magyarországon a Seuso-kincsek eredetének bizonyítására?
Milyen következtetésre jutott a Seuso-kincsek eredetét illetően az 1993-ben végzett talajminta vizsgálat?
Milyen szerepet játszott Lord Northampton a Seuso-kincsek történetében?
Hogyan jutott hozzá Lord Northampton a Seuso-kincsekhez?
Lord Northampton mikor vásárolta meg a Seuso-kincseket?
Lord Northampton legálisan jutott hozzá a Seuso-kincsekhez?
Miért nem lehet legálisan értékesíteni a Seuso-kincseket a műtárgypiacon?
Lord Northampton eladta Magyarországnak a Seuso-kincseket?
Hogyan kerültek vissza Magyarországra a Seuso-kincsek?
A Seuso-kincsek mikor kerültek vissza Magyarországra?